Nirien f'impjant li jimmanifattura vaċċini tal-Covid-19 fl-Indja; Il-produzzjoni tal-vaċċini mhix affettwata Nirien huma rapportati li ħakmu lil impjant li jipproduċi l-vaċċini tal-Covid-19 fl-Indja. Rapporti fil-midja lokali jgħidu li nirien ħakmu lis-Serum Institute of India (SII), l-akbar manifattur ta' vaċċini fid-dinja, fejn miljuni ta' dożi tal-vaċċin ta' Oxford u AstraZeneca qed jiġi manifatturat. Ir-rapporti komplew jgħidu li n-nirien ħakmu lil sit ta' kostruzzjoni fil-faċilità, bl-aġenzij tal-aħbarijiet BBC tgħid li n-nirien mhux se jkunu qed jaffettwaw il-produzzjoni tal-vaċċin. Id-dożi prodotti fil-faċilità se jkunu qed jiġu distribwiti fl-Indja u f'pajjiżi oħrajn li meqjusin li għandhom ekonomija batuta. Il-faċilità, li tinsab f'Pune, qed tipprepara wkoll biex tipproduċi l-vaċċin li qed jiġi żviluppat mill-kumpanija Amerikana Novavax Inc.